Diari Oficial de la Generalitat Valenciana


Sumari del DOGV 5471, del 15-03-2007 (2007/3110)

RESOLUCIÓ de 26 de febrer de 2007, de la direcció general d'Ensenyament per la qual s'adscriu, a l'efecte d'escolarització de l'alumnat, l'Escola d'Educació Infantil La Inmaculada al Col·legi Públic Elías Tormo, ambdós d'Albaida.
-------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5471

Data del DOGV
:   15-03-2007

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2007/3110


Data del document
:   26-02-2007

Organisme emissor
:   Conselleria de Cultura, Educació i Esport

Tipus de document
:   Resolució

Descriptors 

:   * Albaida
    * educació preescolar
    * ensenyament públic
    * centre d'ensenyament

El Decret 27/1998, de 10 de març, del Govern Valencià, pel que es regula l'admissió de l'alumnat en els centres docents no universitaris de la Comunitat Valenciana sostinguts amb fons públics, modificat pel Decret 87/2001, de 24 d'abril, determina en l'article 10.b que la Conselleria de Cultura, Educació i Esport a instàncies dels titulars, podrà adscriure centres concertats o subvencionats a centres públics o altres centres concertats, a l'efecte de l'escolarització del seu alumnat, previ estudi de les necessitats escolarització i d'acord amb la planificació efectuada.  
Per al curs 2007/2008 la directora de l'Escola d'Educació Infantil La Inmaculada d'Albaida (Codi 88565281), sítia en el Carrer Mare de Déu de Gràcia, 18, ha presentat sol·licitud d'adscripció, a l'efecte d'escolarització, al Col·legi Públic Elías Tormo (Codi 20310740), siti en el Carrer Germanes Llinas, s/n de la mateixa localitat.  
Analitzat l'informe de la Inspecció Educativa de la Direcció Territorial de Cultura, Educació i Esport de València, i tenint en compte la planificació educativa corresponent a la localitat d'ubicació d'ambdós centres, ambdós casos favorables a l'adscripció sol·licitada, i en virtut del que disposa l'apartat tercer i la disposició final primera de l'Orde de 3 d'abril de 1998 de la Conselleria de Cultura, Educació i Ciència per la qual es regula el procediment d'admissió d'alumnes, resolc:  
Adscriure, a l'efecte d'escolarització de l'alumnat, l'Escola d'Educació Infantil La Inmaculada, d'Albaida (Codi 60945064) al col·legi públic Elías Tormo (Codi 83617911) de la mateixa localitat.  
DISPOSICIÓ ADDICIONAL  
La present resolució s'inscriurà en el Registre de Centres Docents de la Comunitat Valenciana.  
DISPOSICIÓ FINAL  
Esta resolució entrarà en vigor l'endemà de la seua publicació en el Diari Oficial de la Generalitat, si bé els seus efectes s'entendran a partir del curs 2007/2008.  
Contra esta resolució, que no esgota la via administrativa, podrà interposar-se recurs d'alçada davant del conseller de Cultura Educació i Esport, en el termini d'un mes a comptar de l'endemà de la seua publicació, d'acord amb l'article 114 de la Llei de Règim Jurídic de les Administracions Públiques i del Procediment Administratiu Comú.  
Tot això sense perjuí que puga exercitar-se qualsevol altre recurs que es crega oportú.  
València 26 de febrer de 2007.- El director general d'Ensenyament: Josep Vicent Felip i Monlleó.